Document ID: 31985R2934

*****
ΚΑΝΟΝΙΣΜΟΣ (ΕΟΚ) αριθ. 2934/85 ΤΗΣ ΕΠΙΤΡΟΠΗΣ
της 22ας Οκτωβρίου 1985
που τροποποιεί την προθεσμία για τη σύναψη των συμβάσεων που αναφέρονται στον κανονισμό (ΕΟΚ) αριθ. 596/85 για τη συνέχιση των ενεργειών που αποσκοπούν να προωθήσουν τις πωλήσεις γαλακτοκομικών προϊόντων κοινοτικής καταγωγής εκτός της Κοινότητας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1079/77 του Συμβουλίου της 17ης Μαΐου 1977 περί εισφοράς υπευθυνότητας και μέτρων προς διεύρυνση των αγορών στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1302/85 (2), και ιδίως το άρθρο 4,
Εκτιμώντας:
ότι το άρθρο 5 παράγραφος 3 του κανονισμού (ΕΟΚ) αριθ. 596/85 της Επιτροπής της 7ης Μαρτίου 1985 για τη συνέχιση των ενεργειών που αναφέρονται στον κανονισμό (ΕΟΚ) αριθ. 507/82 σχετικά με την προώθηση των πωλήσεων, εκτός της Κοινότητας, γαλακτοκομικών προϊόντων κοινοτικής καταγωγής (3) προβλέπει ότι οι αρμόδιοι οργανισμοί συνάπτουν, πριν από την 1η Οκτωβρίου 1985, τις συμβάσεις σχετικά με τις ενέργειες που επιλέγονται· ότι η εξέταση των εν λόγω προτάσεων απαιτεί μία μεγαλύτερη περίοδο από εκείνη που προβλέπεται· ότι θα πρέπει να μεταφερθεί η εν λόγω ημερομηνία και, κατά συνέπεια, η ημερομηνία της 1ης Οκτωβρίου 1987 που εμφαίνεται στο άρθρο 1 παράγραφος 4·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 596/85 τροποποιείται ως εξής:
1. Η ημερομηνία «1η Οκτωβρίου 1987» που εμφαίνεται στο άρθρο 1 παράγραφος 4 αντικαθίσταται από την ημερομηνία «1η Νοεμβρίου 1987».
2. Η ημερομηνία «1η Οκτωβρίου 1985» που εμφαίνεται στο άρθρο 5 παράγραφος 3 αντικαθίσταται από την ημερομηνία «1η Νοεμβρίου 1985».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Οκτωβρίου 1985.

Labels: 7
3
17